Document ID: 31999L0069

Title and Content:
ΟΔΗΓΙΑ 1999/69/ΕΚ ΤΗΣ ΕΠΙΤΡΟΠΗΣ της 28ης Ιουνίου 1999 για την κατάργηση της οδηγίας 93/63/ΕΟΚ για τον καθορισμό των μέτρων εφαρμογής σχετικά με την επιτήρηση και τον έλεγχο των προμηθευτών και των επιχειρήσεων σύμφωνα με την οδηγία 91/682/ΕΟΚ του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 98/56/ΕΚ του Συμβουλίου, της 20ής Ιουλίου 1998, για την εμπορία πολλαπλασιαστικού υλικού καλλωπιστικών φυτών(1), και ιδίως το άρθρο 20 παράγραφος 3, Εκτιμώντας: (1) ότι η οδηγία 93/63/ΕΟΚ της Επιτροπής(2) θεσπίζει τα μέτρα εφαρμογής σχετικά με την επιτήρηση και τον έλεγχο των εγκεκριμένων προμηθευτών και επιχειρήσεων σύμφωνα με την οδηγία 91/682/ΕΟΚ του Συμβουλίου(3)· (2) ότι η οδηγία 91/682/ΕΟΚ θα καταργηθεί από την 1η Ιουλίου 1999 και θα αντικατασταθεί από την οδηγία 98/56/ΕΚ· (3) ότι στην οδηγία 98/56/ΕΚ προβλέπονται ανάλογα μέτρα σχετικά με τις απαιτήσεις που θα πρέπει να πληρούνται από τους προμηθευτές πολλαπλασιαστικού υλικού και σχετικά με τα μέτρα ελέγχου, συμπεριλαμβανομένης της επιτήρησης και της παρακολούθησης· (4) ότι η οδηγία 93/63/ΕΟΚ είναι επομένως παρωχημένη και θα πρέπει, συνεπώς, να καταργηθεί· (5) ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής πολλαπλασιαστικού υλικού καλλωπιστικών φυτών, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 93/63/ΕΟΚ καταργείται με ισχύ από την 1η Ιουλίου 1999. Άρθρο 2 Η παρούσα οδηγία απευθύνεται στα κράτη μέλη. Βρυξέλλες, 28 Ιουνίου 1999.

Classification Labels:
1
15

Label Descriptions:
{"1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 13
2723
2573
474
77

EuroVoc IDs (Expanded): 13
2723
2573
474
77

Dataset Source: meu

Split: train